ORDE do 22 de abril de 2004 pola que se aproba definitivamente a modificación puntual do Plan Xeral de Ordenación Municipal para equipamento asistencial destinado a centro para a terceira idade do Concello de Lalín.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 04/05/2004

O Concello de Lalín conta con Plan Xeral de Ordenación Municipal (PXOM), aprobado definitivamente polo Pleno da Corporación Municipal na data do 5-2-1999.
A documentación remitida consta de expediente administrativo e proxecto técnico da modificación.
O obxecto do presente proxecto é a cualificación dun ámbito duns 10.000 m de solo rústico común (prados, cultivos e mato), como equipamento comunitario asistencial para a creación dun centro asistencial da terceira idade.
O obxecto da modificación dalle cumprimento ao artigo 94 da Lei 9/2002, do 30 de decembro, de ordenación urbanística e protección do medio rural de Galicia (desde agora LOUG), respecto dos fundamentos das modificacións do planeamento urbanístico.
De conformidade co sinalado no artigo 93.4º da Lei 9/2002, as modificacións de calquera dos elementos dos plans, proxectos, normas e ordenanzas suxeitaranse ás mesmas disposicións enunciadas para a súa tramitación e aprobación.
Terminada a fase de elaboración da modificación puntual, e inmediatamente antes da súa aprobación inicial, o concello remitiu o expediente a informe preceptivo desta consellería, que foi emitido en data 20 de xaneiro de 2003, de conformidade co disposto no artigo 85.1º da Lei 9/2002.
O Pleno do Concello de Lalín o 27-1-2004 acordou a aprobación inicial, publicada en prensa e no DOG do 5 de febreiro, co resultado da fase de información pública que consta no expediente tramitado e aprobado provisoriamente polo dito Pleno o 30-3-2004.
Revisado o documento relativo á modificación puntual do PXOM para equipamento asistencial destinado a centro para a terceira idade e analizados os aspectos sinalados no art. 85.7º da Lei 9/2002 LOUG, procede sinalar:
O documento aprobado provisoriamente polo concello axústase esencialmente ás indicacións do informe previo emitido por esta consellería.
Conta con informe técnico do 21-10-2000, ratificado, e xurídico da Secretaría Xeral do concello do 23-1-2004.
De conformidade co disposto no artigo 89.1º da Lei 9/2002, a competencia para a aprobación definitiva dos plans xerais de ordenación municipal correspóndelle ao conselleiro competente en materia de urbanismo e ordenación do territorio.
En consecuencia, por considerar que as observacións sinaladas se poden encadrar no suposto do artigo 85.5º a) da Lei 9/2002 e de conformidade co establecido na Lei 9/2002, do 30 de decembro, de ordenación urbanística e protección do medio rural de Galicia, e cos informes xurídico e técnico do Servizo de Inspección Territorial de Pontevedra, e os das subdireccións xerais de Urbanismo e de disciplina e informes, así como a proposta da Dirección Xeral de Urbanismo, todos eles do 16 de abril de 2004,
DISPOÑO:
Artigo 1º
Aprobar definitivamente a modificación puntual do Plan Xeral de Ordenación Municipal para equipamento asistencial destinado a centro para a terceira idade do Concello de Lalín, sometida ás condicións edificatorias para solo rústico da Lei 9/2002, e precedendo autorización autonómica.
Artigo 2º
De conformidade co disposto polos artigos 92 da Lei 9/2002 e 70 da Lei 7/1985, do 2 de abril, reguladora das bases de réxime local, o concello deberá publicar a normativa e ordenanzas da modificación aprobada definitivamente no BOP.
Disposición derradeira
Contra esta orde cabe interpor recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses contados desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 22 de abril de 2004.
Alberto Núñez Feijoo
Conselleiro de Política Territorial, Obras Públicas
e Vivenda